ഐടി പാര്ക്കുകളില് പബ്ബ് സൗകര്യം ഇല്ലാത്തത് പോരായ്മ കോവിഡിന് ശേഷം പരിഗണിക്കും: മുഖ്യമന്ത്രി തിരുവനന്തപുരം: ഐടി പാര്ക്കുകളില് പബ്ബ് സൗകര്യം ഇല്ലാത്തത് പോരായ്മയാണെന്ന് മുഖ്യമന്ത്രി പിണറായി വിജയന്. വൈന് പാര്ലറുകളും പബ്ബ് സൗകര്യങ്ങളും ഇല്ലാത്തത് പ്രധാന പോരായ്മായി കമ്ബനികള് ചൂണ്ടിക്കാണിക്കുന്നുണ്ട്. കോവിഡിനു ശേഷം സൗകര്യങ്ങള് ഒരുക്കുന്നത് പരിഗണിക്കുമെന്നും അദ്ദേഹം നിയമസഭയില് പറഞ്ഞു. ഐടി പാര്ക്കുകളില് പുതുതായി വരുന്ന സ്ഥാപനങ്ങളുടെ പ്രതിനിധികള് തയ്യാറാക്കുന്ന റിപ്പോര്ട്ടില് ഈ കുറവുകള് പറയാറുണ്ട്. ഇത് പരിഹരിക്കാന് സര്ക്കാര് ആലോചിച്ചിരുന്നു. എന്നാല് കോവിഡ് കാരണം അതിലേക്കു കടക്കാന് സാധിച്ചില്ലെന്നും മുഖ്യമന്ത്രി പറഞ്ഞു. കുറുക്കോളി മൊയ്ദീന് എംഎല്എയുടെ ഉപചോദ്യത്തിനു മറുപടി നല്കുകയായിരുന്നു അദ്ദേഹം. കഴിഞ്ഞ കോവിഡ് കാലത്ത് ഐടി കമ്ബനികളോട് അനുബന്ധിച്ച് വൈന് പാര്ലറുകള് തുടങ്ങാന് തീരുമാനിച്ചിരുന്നതിന്റെ പുരോഗതി സംബന്ധിച്ചായിരുന്നു ചോദ്യം. അതേസമയം, ഓരോ ഐടി പാര്ക്കുകള്ക്കും പ്രത്യേകം സിഇഒമാരെ നിയമിക്കുമെന്നും ഐടി സ്ഥാപനങ്ങളിലെ പിരിച്ചുവിടലുകള്ക്കെതിരെ ലേബര് ഓഫിസില് പരാതിപ്പെടാമെന്നും മുഖ്യമന്ത്രി ചോദ്യോത്തരവേളയില് പറഞ്ഞു. ഒരു ഡോസ് വാക്സിന് എടുത്തവര്ക്കും തിയേറ്റര് പ്രവേശനം തീരുമാനം ഇന്നുണ്ടായേക്കും